Salentu (riggiuni) - Wikipedia

# Salentu (riggiuni)

### Di Wikipedia, l'enciclopedìa lìbbira.

Unni s'attrova lu Salentu

Lu Salentu giograficamenti è dda zona chi s'attrova nnâ parti chiù miridiunali dâ Pugghia e chi si pò idintificari cu la Pinìsula Salentina, la vecchia terra d'Otrantu. Nni fa parti tutta la pruvincia di Lecci, quasi tutta la pruvincia di Brìndisi e parti di la pruvincia di Tàrantu. Lu cunfini sittintriunali, cuincidi cu la lìnia chi junci la cità di Stuni a chidda di Tàrantu. Supra tali cunfini la lingua e la cultura sunnu di tipu pugghisi; sutta, nveci, la lingua è lu salentinu, dialettu chi, cu li sò nummarusi varietati, fà parti di lu "miridiunali stremu", ossìa di la stissa famigghia di li parrati siciliani e calabbrisi.

## [cancia] Cultura

La pinìsula salentina è culturalmenti n'ìsula. Nfatti sta riggiuni nun è pi nenti assimilàbbili a la Pugghia, nè sutta lu puntu di vista linguìsticu, nè sutta chiddu architettònicu, nè di l'usi e custumi. La lingua prisenta la vucalità tìpica di la lingua siciliana, quinni cumpletamenti strània a li lingui pugghisi. Lu paisaggiu architettònicu è di tipu grecu, cu na priduminanza assuluta di li casi bianchi pittati cu la caucina, senza tettu, suprattuttu 'n campagna e nta la costa; li centri stòrici sunnu carattirizzati di n'eredità spagnola, lu Baroccu, chi nnô Salentu pigghia carattirìstichi propi, facennu usu di la lucali petra liccisi (lu leccisu, 'n dialettu salentinu). L'architittura pugghisa, nveci, è rapprisintata suprattuttu di lu Romànicu.

La chiesa di Santa Cruci, Lecci

### [cancia] Lingui e dialetti

- Salentinu
- Dialettu grecu-salentinu

## [cancia] Riggiuni Salentu

Duranti la Custituenti, si discutìu di la pussibbilità di fari dui riggiuni diffirenti: la Pugghia e lu Salentu. Però finìu ca nun si nni fici nenti pirchì quarchi pulìticu mpurtanti, primu ntra tutti Aldu Moro, era fortimenti cuntrariu.

Lu 24 di jinnaru dû 2006, pressu lu saluni di rapprisintanza di la pruvincia di Brìndisi, si tinni na mpurtanti riunioni ntra li tri prisidenti di li pruvincî di Lecci, Brìndisi e Tàrantu, e li tri sìnnaci di li rispittivi cità capulocu, pi discùrriri dû pruggettu dû "Grande Salento".

Fori santuvitesi, "Ammazzaciucci"

## [cancia] Elencu di li cumuna salentini

- di la Pruvincia di Lecci:

Acquarica, Alessanu, Aleziu, Caddhiste, Ndhranu, Aradeu, Arnesanu, Bagnulu, Vithrugna, Calimera, Campi, Cannule, Caprarica, Carmianu, Carpignanu, Casaranu, Castrì, Cascignanu, Castrignanu di lu Capu, Casthru, Caddhrinu, Collepassu, Cupertinu, Corianu, Corsanu, Curse, Cutrufianu, Disu, Gajanu, Galatina, Galatune, Caddhìpuli, Sciuvaneddhru, Giurdignanu, Guagnanu, Lecce, Lècule, Liranu, Lezzanieddhu, Majie, Martanu, Martignanu, Matinu, Melendugnu, Melissanu, Melpignanu, Miscianu, Minervinu, Muntruni, Muntisanu, Morcianu, Muru, Nardò, Nianu, Nucija, Novuli, Ortelle, Utrantu, Palmariggi, Parabita, Patù, Portu Cesareu, Pusciardu, Presicce, Racale, Ruffanu, Salice, Salve, San Cassianu, San Cesariu, Santu Dunatu, San Pietru, Sanarica, Sannicola, Cisarea, Scurranu, Seclì, Sujanu, Sulitu, Specchia, Spunganu, Schinzanu, Sternatìa, Supersanu, Suranu, Surbu, Taurisanu, Tavianu, Tiscianu, Trepuzzi, Thricase, Tuje, Uscentu, Uscianu, Veglie, Ernule, Zuddhinu.

- di la Pruvincia di Brìndisi:

Brìndisi, Carvignu, Cellinu, Cegghj, Erchie, Francaidda, Latianu, Misciagni, Oria, Stuni, San Donaci, Sammichel, San Pancraziu, Santu Pietru Vernoticu, Santu Vitu, Turchiarulu, Torri, Li Castieddi.

- di la Pruvincia di Tàrantu:

Avetrana, Carosinu, Faggianu, Fragnanu, Grottaglie, Leporano, Lizzanu, Manduria, Maruggiu, Montejasi, Montemesula, Monteparano, Pulsano, Roccaforzata, San Giorgio Ionico, San Marzanu, Sava, Tàrantu, Torricella.

| Purtali di lu Salentu – Jiti a l'artìculi di Wikipedia supra lu Salentu.

Estrattu di "http://scn.wikipedia.org../../../s/a/l/Salentu_%28riggiuni%29.html"

Catigurìi: Italia | Salentu

##### Views

- artìculu
- discussioni
- Virsioni currenti

##### Attrova

##### Àutri lingui

- Català
- Deutsch
- English
- Français
- Italiano
- Nederlands